सावननि फोथाराव राज्योनाङैनो आबादारिफोरा मुखुब जानानै थानाय समनि गेजेरावनो बाक्सा जिल्लानि भारत - भुटान सिमा ओन्सोलिन माखासे आबादारिफोरा आबाद मावनो दैनि आंखालखौ सुफुंनो थाखाय पाग्लादिया दैसायाव बान्दो थेनो गोनां जादों । गाहाम दै रानसारथायनि बिथांखिनि आंखालाव बे ओन्सोलनि राइजो राजाफोरा बेबायदि बान्दो थेनानै आबाद फोथाराव दै जगायनो गोनां जादों । दैसायाव अन्थाइ बिफां दालाइ बायदि बाहायनानै खमैबो 12 रोजा बिघा आबाद हायाव गोलाव समनिफ्राय दै जगायबोदों । मखनो गोनांदि हादोर उदांस्रि मोन्नायनि सिगां समनिफ्रायनो 3 नं उत्तरकुसिनि पाग्लादिया ग्रुप जाम्फै बान्दो कमिटिआ सबुनखाता ओन्सोलनि खमैबो 5 रोजानिबो बांसिन नखर आरो 900 आबादारिफोरनि लोंग्रा दैजों लोगोसे 12 रोजा बिघा आबाद हायाव दै जगायनो थाखाय गावआरि रां बाहायनानै बोसोरनि मोनफ्रोमबो दानावनो पाग्लादिया दैसायाव बान्दो थेबोदों । 
बाक्साआव आबादारिफोरा गोरान आबाद फोथाराव दै लांनो दैसायाव बान्दो थेदों ।